สวัสดีค่ะ ก่อนหน้าเคยมีประวัติประจำเดือนไม่มา 6 เดือนไปพบแพทย์แล้วทานยาประจำเดือนก็มาสีปกติล่าสุดปลายเดือนมิ.ย. และนับวันควรจะใาประมาณปลายเดือนก.ค. แต่ไม่มาค่ะ เมื่อวันพฤหัสที่ผ่านมามีสีน้ำตาลเข้มไม่ปนแดงออกมาน้อยมากๆเหมือนประจำเดือนวันสุดท้ายหรือประมาณตกขาว วันนี้วันอาทิตย์ 09/08/2020 ก็ยังมีสีน้ำตาลอยู่ค่ะ มีเยื่อสีน้ำตาลปนมาด้วย ยังคงไม่มีสีเลือดสีแดงออกมาเลยค่ะ ผิดปกติไหมคะ
สวัสดีค่ะ ประจำเดือนปกติควรจะมาทุกเดือน ห่างกันประมาณ 22-35 วันจากครั้งก่อน การมีเลือดออกผิดปกติทางช่องคลอดที่อาจจะไม่ใช่ประจำเดือนในลักษณะที่กล่าวมานั้น อาจจะเกิดจาก การมีเนื้องอกที่ช่องคลอดหรือปากมดลูกหรือมดลูก หรือเนื้องอกที่รังไข่ชนิดสร้างฮอร์โมน การติดเชื้อของปากมดลูกหรือช่องคลอด ฮอร์โมนจากรังไข่ไม่สมดุล แผลฉีกขาดจากอวัยวะเพศภายนอก ผลข้างเคียงจากการใช้ยาคุมหรือฮอร์โมนเพศ หรือมีภาวะแทรกซ้อนจากการตั้งครรภ์ เป็นต้นหากเลือดออกผิดปกตินานเกิน 7 วัน ควรไปพบแพทย์เพื่อตรวจหาสาเหตุที่แน่ชัดและรักษาตามสาเหตุนั้นๆ ถ้าเลือดออกเยอะ ซีด เพลีย ควรรีบไปพบแพทย์เบื้องต้นงดการมีเพศสัมพัันธ์ ไม่สวนล้างช่องคลอด ยังไม่ซือยาปรับฮอร์โมนใดๆมาใช้เองโดยไม่อยู่ภายใต้การดูแลของแพทย์ค่ะ